लाइफ़ इन ए... मेट्रो
लाइफ़ इन ए... मेट्रो (हिन्दी: एक महानगर में जीवन) 2007 में बनी हिन्दी भाषा की नाट्य फिल्म है। इसे अनुराग बसु द्वारा लिखित और निर्देशित किया गया है। यह आंशिक रूप से बिली वाइल्डर की रोमांटिक कॉमेडी फिल्म द अपार्टमेंट (1960) से प्रेरित है। इसमें धर्मेन्द्र, नफ़ीसा अली, शिल्पा शेट्टी,केके मेनन, शाइनी आहूजा, इरफ़ान ख़ान, कोंकणा सेन शर्मा, कंगना राणावत और शरमन जोशी जैसे कलाकार प्रमुख भूमिकाओं में हैं। संगीत प्रीतम द्वारा रचित है और बोल सईद क़ादरी के हैं। ₹7 करोड़ के बजट पर बनी, लाइफ इन ए... मेट्रो 11 मई 2007 को जारी हुई और यह टिकट खिड़की पर आश्चर्यजनक रूप से से सफल रही। इसने दुनिया भर में ₹25 करोड़ से अधिक की कमाई की। इसकी नवीन अवधारणा, कहानी, पटकथा, संवाद, साउंडट्रैक और कलाकारों के प्रदर्शन के लिए इसे व्यापक आलोचनात्मक प्रशंसा मिली। 53वें फिल्मफेयर पुरस्कारों में, इसको सर्वश्रेष्ठ निर्देशक (बसु) और सर्वश्रेष्ठ संगीत निर्देशक (प्रीतम) सहित 6 नामांकन प्राप्त हुए और इसने 3 पुरस्कार जीते।